Paar päeva tagasi juhtus lõbus lugu; Keset ööd hakkas suitsuandur piiksuma, andes märku, et vaja patareid vahetada. Tõusin voodist üles, väga pime oli ja jooksin täiega vastu ust. päris hea pauk oli, kõik kohad verd täis. Lappisin ennast kuidagi ära, kiskusin haava plaastriga koomale ja keerasin uuesti tuttu. Hommikul hakkasin natuke pablama ja mõtlesin ikka traumapunkti minna. Seal olid ikka head näod peas arstidel, kui ma tõsimeeli väitsin, et ma oma lõhkise kulmuga  ikka päriselt vastu ust kukkusin. Pidavat standardvabandus olema, kui peretüli käest ära läheb. No igatahes õmmeldi veits koomale ja loodan, et väga hullu armi ei jää. Aga tegelikult on ju poogen, ei peagi täiesti ühes tükis kirstu jõudma.  Praegu ehitan kusagil lääne eestis mingis viljakuivatis. Kellelgi tuli geniaalne mõte tavalises teraviljakuivatis rapsi kuivatama hakata ja me proovime nüüd neid punkreid ümber ehitada. Terve päeva kõlkusime köie otsas 10m kõrgusel ja proovisime punkreid riidega  katta, et rapsiterad välja ei voolaks, aga ei saa vist sellest plaanist asja.  Paar nädalat tagasi viis torm enamuse katusest minema, sellega hakkab nüüd õnneks ühele poole saama. Mingi hull rabelemine käib koguaeg, alati on kiire kõigega, oleks juba eile pidanud valmis olema.... Vaadake inimesed ümberringi natuke parem, elu on ju ilus, missest et vihma sajab vilja sisse ja kahjum on kuuekohaline number.  Tegin endale Mint netipulgaga liitumise, päris pull lugu oli alguses sellega, toppisin esimesel  õhtul kogemata oma isikliku mobiili SIM kaardi pulka sisse, mina ei teadnud, et seal mingi special sim kaart käib, loomulikult oli sellel 35 eek/mb ehk paari minutiga oli 1000 eek täis. Õnneks ei saanud ühendust korralikult käima esimesel õhtul, muidu oleks hullu arve võinud teha. Järgmisel päeval pudenes õige SIM kaart kilekotist välja. Saatsin Elisasse kirja ja kustutati kogu see võlg ära. Mõistlik firma. Veits loll tunne oli endal, aga kokkuvõttes ikkagi inimlik eksitus ja lollide juhste kokkulangevus.    Pokkeris mängin siin vahel oma GPRS ja EDGE ühendusega, saab kuidagi hakkama. praegu teen 11$ mänge, 20bi täis saan, siis 22$ jne.  Homseni.